चावला ने ही 62 के कुल स्कोर पर सूर्यकुमार को रिंकू सिंह के हाथों कैच कराया. इसके बाद ईशान और कप्तान रोहित शर्मा ने जिम्मेदारी ली. ईशान बेहद आक्रामक दिख रहे थे और कोलकाता के हर गेंदबाज पर उन्होंने बड़े और शानदार शॉट लगाए. इसी प्रयास में वह नरेन की गेंद को रोबिन उथप्पा के हाथों में खेल बैठे. कप्तान के साथ उन्होंने तीसरे विकेट के लिए 82 रनों की साझेदारी की. इस साझेदारी में सिर्फ 18 रन ही रोहित के थे. आउट होने से पहले वह मुंबई के बड़े स्कोर की नींव रख गए थे.